Številka: 0142-4/2024-2611-1

Datum: 12. 11. 2024

Ministrstvo za delo, družino, socialne zadeve in enake možnosti objavlja

**JAVNI POZIV**

**za IZBIRO** **KANDIDATKE OZIROMA KANDIDATA ZA PREDSTAVNICO OZIROMA PREDSTAVNIKA ustanovitelja V SVETU JAVNEGA ZAVODA andragoški center REPUBLIKE slovenije**

**I. Predmet in namen javnega poziva**

Ministrstvo za delo, družino, socialne zadeve in enake možnosti, Štukljeva ulica 44, 1000 Ljubljana (v nadaljnjem besedilu: MDDSZ) vabi zainteresirane kandidatke oziroma kandidate (v nadaljnjem besedilu: kandidat), da **kandidirajo za predstavnico oziroma predstavnika ustanovitelja** (v nadaljnjem besedilu: predstavnik ustanovitelja) **v svetu javnega zavoda Andragoški center Republike Slovenije** (v nadaljnjem besedilu: javni zavod).

Na podlagi ustanovitvenega akta so v svet javnega zavoda imenovani trije predstavniki ustanovitelja, in sicer eden na predlog ministrstva, pristojnega za vzgojo in izobraževanje, eden na predlog ministrstva, pristojnega za znanost, in eden na predlog MDDSZ. Predstavnike ustanovitelja imenuje v svet javnega zavoda Vlada Republike Slovenije. Mandat sveta traja štiri leta.

Predstavniki ustanovitelja se morajo vsaj enkrat letno udeležiti usposabljanja, ki ga ministrstvo za vzgojo in izobraževanje izvede v obliki predložitve gradiva o zakonodaji s področja javnih zavodov, sistema upravljanja in financiranja zavodov, ki ga bo MDDSZ objavil na svojih spletnih straneh.

Predstavnik ustanovitelja v svetu javnega zavoda opravlja naloge člana sveta zavoda s skrbnostjo dobrega gospodarja. Za odgovornost predstavnika ustanovitelja v svetu javnega zavoda se uporabljajo splošna pravila o kazenski in civilni odgovornosti.

**II. Pogoji in omejitve za kandidiranje na javnem pozivu**

**Kandidat, ki se bo javil na javni poziv, mora izkazati izpolnjevanje naslednjih temeljnih pogojev in omejitev:**

* najmanj visokošolska izobrazba (7. raven SOK/ 6. raven EOK);
* najmanj 5 let delovnih izkušenj;
* ne sme biti pravnomočno obsojen zaradi naklepnega kaznivega dejanja, ki se preganja po uradni dolžnosti, in ne sme biti obsojen na nepogojno kazen zapora v trajanju več kot šest mesecev ter zoper njega ne sme biti vložena pravnomočna obtožnica zaradi naklepnega kaznivega dajanja, ki se preganja po uradni dolžnosti;
* ne more biti oseba, ki je poklicna funkcionarka oziroma poklicni funkcionar;
* ne more biti oseba, ki je direktorica oziroma direktor v javnem zavodu, v svet katerega kandidira;
* na dan prijave in v zadnjih treh letih pred prijavo ne sme biti v delovnem ali drugem poslovnem razmerju z javnim zavodom ali z direktorjem javnega zavoda, v svet katerega kandidira;
* je lahko član v največ treh organih nadzora ali upravljanja pravnih oseb, v katerih pravice in obveznosti ustanovitelja izvršuje vlada. Če je kandidat javni uslužbenec, zaposlen v državnem organu, je lahko član v največ dveh organih nadzora pravnih oseb, v katerih pravice in obveznosti ustanovitelja izvršuje vlada;
* ni bil že dvakrat zaporedoma imenovan v svet javnega zavoda;
* ne obstajajo druge okoliščine, ki bi predstavljale nasprotje interesov.

**III. Merila**

Pri izbiri kandidata se bosta upoštevali naslednji merili:

* kandidat je strokovnjak na področju javne službe, ki jo izvaja javni zavod, ter ima znanja in izkušnje na področju izobraževanja odraslih in priznavanja neformalnih znanj za potrebe trga dela oziroma
* kandidat je strokovnjak na področju upravljanja javnih zavodov ter ima znanja in izkušnje na področju vodenja, sistema upravljanja in financiranja javnih zavodov ter pristojnosti in vloge sveta javnega zavoda.

Če se na javni poziv ne prijavi dovolj kandidatov, ki izpolnjujejo pogoje in merili iz javnega poziva, in je treba zagotoviti nemoteno delovanje sveta javnega zavoda, MDDSZ predlaga Vladi Republike Slovenije v imenovanje kandidata, ki izpolnjuje pogoje in omejitve iz točke II ter merili iz točke III, brez ponovljenega javnega poziva.

**IV. Rok in način predložitve prijave**

Rok za oddajo prijave je **20 dni od objave tega javnega poziva oziroma do poteka morebitnega podaljšanega roka za prijavo.**

**Prijava na javni poziv mora vsebovati:**

* izpolnjen obrazec za prijavo, ki je kot priloga sestavni del tega javnega poziva in
* življenjepis v Europass obliki.

Kandidat kazensko in materialno odgovarja za pravilnost navedb v prijavi.

Kandidat pošlje prijavo v zaprti ovojnici z označbo: »**Za javni poziv – številka zadeve: 0142-4/2024-2611«**,na naslov: Ministrstvo za delo, družino, socialne zadeve in enake možnosti, Štukljeva cesta 44, 1000 Ljubljana.

**Za pisno obliko prijave se šteje tudi elektronska oblika prijave**, poslana na elektronski naslov: **gp.mddsz@gov.si** (Zadeva: **Za javni poziv – številka zadeve: 0142-4/2024-2611**), pri čemer veljavnost prijave ni pogojena z elektronskim podpisom kandidata.

**V. Obveščanje kandidatov**

Kandidati bodo obveščeni le v primeru imenovanja za predstavnika ustanovitelja s sklepom Vlade Republike Slovenije, ne pa tudi v primeru neuvrstitve v nadaljnji postopek oziroma neimenovanja.

Zoper odločitev v postopku javnega poziva ni dopustno vlagati pravnih sredstev.

**VI. Kontaktna oseba**

Kontaktna oseba za dodatna pojasnila:

* Darja Čot, elektronski naslov: darja.cot@gov.si, telefon 01 369 76 73.

|  |  |
| --- | --- |
|  | Mojca PršinaGENERALNA DIREKTORICA  |